cyanic-selkie/wikianc huggingface dataset:
Kangasalan kirkko
Kangasalan kirkon sisätilat nykyisin
Kivennavan kirkon muistotaulun alla on taulu Kangasalan sankarivainajien muistoksi. 1980-luvun remontin aikana Kangasalan sotaveteraanit ehdottivat, että kirkon sisälläkin näkyisi vuosina 1939−1945 sodissa isänmaan puolesta henkensä antaneiden sankarivainajien muisto. Muistotaulun taakse on suljettu sankarivainajien henkilötiedot, tiedot palveluksesta ja kaatumisesta. Muistotaulun suunnitteli Mauno Juvonen.
Sivuparven yläpuolella vanhassa virsitaulussa on esillä vanhan virsikirjan mukainen virsi 470 eli Sotilaan virsi. Kangasalan kirkko oli 1950−1980 Vatialassa sijainneen Tampereen ilmatorjuntapatteriston valakirkko.
Saarnatuolin portaiden vieressä on Suomen marsalkka Mannerheimin Suomen äideille äitienpäivänä 1942 antama vapaudenristi ja päiväkäsky. Se on tuttu näky suomalaisissa kirkoissa, mutta Kangasalla sillä on erityinen merkitys. Aloitteen äitien muistamiseksi teki kangasalalainen vänrikki Toivo Jussila 12.1.1942.
Kangasalan kirkon sisäkattoon palautettiin 1980-luvun remontin yhteydessä tähtitaivas. Kasettikatto on koristeltu ootratuin tähdin, joiden keskellä on vielä lehtikultainen tähti. Kasetti tarkoittaa sisäkaton profiloitua peitelevyä, jonka on yleensä neli- tai monikulmainen tai pyöreä. Vastaavanlainen katto on Suomen kirkoissa harvinainen.
Kirkossa on säilynyt myös eri-ikäisiä valaisimia. Keskilaivan suuret kattokruunut on tehty 1980-luvun remontin yhteydessä, ja ne ovat Seppo Rihlaman suunnittelemat. Käytössä on myös kirkkoon aikoinaan lahjoitettuja valaisimia, jotka on myöhemmin sähköistetty. Urkuparven kaksi kuusihaaraista messinkistä kynttiläkruunua lahjoitti Herttualan kirkkoon Sorolan kartanon omistaja Anders Rundel. Sivulaivan kaksi suurta kattokruunua ovat 1790-luvulta. Seurakunta hankki kirkkoonsa ensin messinkisen kattokruunun, ja pari vuotta myöhemmin Kangasalan ruotusotilaat lahjoittivat toisen puisen kattokruunun. Sivuparven kristallikruunut ovat 1800-luvulta. Alhaalta päin vasemmalla on Tavelan suvun lahjoitus, ja oikealla on Varma ja Pauli Sariolan lahjoitus.
Urut
thumb|right|230px|Kirkon urut Pos. I: Principal 8" Gedackt 8" Quintaden 8" Octava 4" Copula 4" Tuchflöte 2" Sequialtera 2x Scharf 3x Dulzian 16" Krummhorn 8" ja Tremola. HW II: Principal 16" Octava 8" Rohrflöte 8" Octava 4" Spliztflöte 4" Kvinta 2 2/3" Oktava 2" Terz 1 3/5" Mixtur 5x Trompete 8" BW III Gedackt 8" Rohrflöte 4" Principal 2" Tertian 2x Sedecima 1" Regal 8" Tremola POS-HW, HW Ped POS Ped, Vaakapoljin BW:lle. Pedaali Principal 16" Subbass16" Octava 8" Mixtur 4x Posaune 16" Trompete 8".
Aikaisemmat urut, Kangasalan Urkutehdas
George Rhoden
George Rhoden (s. 13. joulukuuta 1926) on jamaikalainen entinen pikajuoksija ja olympiavoittaja.
George Rhoden osallistui Lontoon 1948 olympiakisoihin mutta karsiutui 400 metrin juoksun välierissä. Pitkässä viestissä Jamaikan joukkue keskeytti Arthur Wintin reväytettyä jalkansa. Rhoden siirtyi kisojen jälkeen opiskelemaan Yhdysvaltoihin ja kehittyi juoksijana. Eskilstunassa 22. elokuuta 1950 hän juoksi 400 metrillä maailmanennätyksen 45,8 – puolimatkan väliaika oli 20,9.
Helsingin 1952 olympiakisojen 400 metrin finaalissa – kaksi tuntia kovavauhtisen välierän jälkeen – Rhoden juoksi ulkorataa ja voitti kultaa ajalla 45,9. Rhodenin epävirallinen sähköaika oli 46,09 ja toiseksi tulleen Herbert McKenleyn 46,20. Viestissä Jamaikaa edustivat samat miehet – Wint, Leslie Laing, McKenley ja Rhoden – kuin neljä vuotta aiemmin. McKenley juoksi kolmannen osuuden aikaan 44,6 ja päästi Rhodenin ankkuriosuudelle metrin Yhdysvaltojen Mal Whitfieldin edelle. Miesten ero ei muuttunut ratakierroksen aikana, joten Jamaika voitti maailmanennätysajalla 3.03,9.
Rhoden tuli myöhemmin tunnetuksi kirurgina ja soul-muusikkona. Hän palasi juoksuradoille 1970-luvulla ja juoksi 45-vuotiaitten maailmanennätykset 100:lla (11,1) ja 200 metrillä (22,3).
Naurava kulkuri (albumi)
Naurava kulkuri on Vesa-Matti Loirin Jean-Pierre Kusela -sketsihahmon studioalbumi, joka on ilmestynyt Flamingo-levymerkillä (FGL 4004) vuonna 1986. Albumi on julkaistu LP-levynä ja C-kasettina. Albumia myytiin peräti 92 000 kappaletta ja se sai platinalevyn vuonna 1987. Albumi on Suomen 60 myydyimmän kotimaisen albumin joukossa. Albumilta julkaistiin single "Naurava kulkuri" / "Lääketieteen opiskelijan epätoivo" (Flamingo FGS 103). Vesa-Matti Loiri levytti toisen Kusela-albumin, Voi hyvä tavaton, vuonna 1987.
Albumin kannessa artistinimenä on Kusela ja levyn etiketeissä Kusela & Puppe ja tunnelbana pojkar.
Kappaleet
A-puoli
B-puoli
Baraka (Mortal Kombat)
Baraka on fiktiivinen henkilö Mortal Kombat -tappelupelisarjassa.
Baraka tunnetaan pahana ja ennustamattomana tarkata-lajin soturina. Lajitoveriensa tapaan hänen käsissään on pitkät terät, jotka hän vetää esiin taisteluissa.
Barakan elämäkerta
Ennen Shang Tsungin järjestämää Mortal Kombat-turnausta Outworldissa, Baraka johti hyökkäystä Shaolin-temppeliin Earthrealmissa. Hyökkäyksen johdosta Liu Kang halusi kostaa tämän Shao Kahnille ja lähti Outworldiin. Turnauksen jälkeen, Baraka liittoutui Mileenan kanssa, mutteivät koskaan toteuttaneet Kahnin vastaisia suunnitelmiaan. Mileena murhattiin ja Baraka lähetettiin Outworldin alangolle.
Seuraten Kahnin vajoamista, Baraka pakeni ja vietti aikaa yksikseen. Hän tapasi velho Quan Chin vaellellessaan Edeniassa ja hän tarjosi Barakalle mahdollisuutta hallita Edeniaa rinnallaan, mikäli tämä suostuisi liittymään Shinnokin armeijaan. Innokkaana taistelusta, Baraka suostui. Jälleen kerran Baraka kuitenkin suunnitteli pettävänsä mestarinsa, mutta hän ei taaskaan ehtinyt toteuttaa suunnitelmiaan sillä Shinnok hävisi taistelussa Earthrealmin sotureita vastaan ja hänet lähetettiin Netherealmiin.
Baraka vietti taas hetken itsekseen kunnes löysi henkiin heränneen Onagan uudeksi isännäkseen. Baraka löysi myös Netherealmista vapautuneen Mileenan, joka suostui liittymään Onagan joukkoihin. Baraka yritti huijata Kitanan joukot hyökkäämään harhauttavien tarkatanien kimppuun aikeenaan antaa Onagalle aikaa toteuttaa suunnitelmansa, mutta Bo' Rai Cho sai vihiä Barakan aikeista ja Liu Kangin hengen avulla he kukistivat tarkatanit Barakan harmiksi. Myöhemmin Baraka osallistui Armageddonin taisteluun, jossa hän tappoi Sub-Zeron, jonka jälkeen Kung Lao tappoi hänet. Barakan vaihtoehtoisessa Armageddonin lopetuksessa hän kukisti Blazen ja uusien voimiensa avulla tappoi Shao Kahnin ja Onagan ja julisti itsensä hallitsijaksi ja teki Mileenasta kuningattarensa.
Mortal Kombat vs. DC Universe-pelissä Baraka kohtasi Sonyan tämän etsiessä Liu Kangia ja taisteli häntä vastaan, mutta Sonya kukisti Barakan taistelussa. Myöhemmin Baraka nähtiin yhdessä Shang Tsungin ja Quan Chin kanssa heidän kohdatessa Scorpionin ja Kitanan ja Baraka ehdotti Kitanan tappamista, mihin muut eivät suostuneet. Baraka myöhemmin avusti Kapteeni Marvelin houkuttelemisessa Netherealmiin ja taisteli Kapteeni Marvelia vastaan häviten taistelun. Myöhemmin Baraka oli läsnä Raidenin temppelillä jossa Quan Chi vapautti Kitanan tämän raivotilasta ja Baraka oli myöhemmin läsnä Outworldissa lopputaistelussa DC Universen hahmoja vastaan taistellen Deathstrokea vastaan menettäen tajuntansa. Baraka myöhemmin havahduttuaan todisti, kuinka Raiden ja Teräsmies kukistivat Dark Kahnin ja palauttivat maailmat ennalleen.
Elokuvassa Mortal Kombat: Annihilation Liu Kang taisteli Barakaa vastaan ja kukisti tämän taistelussa. Animaatioelokuvassa Mortal Kombat Legends: Scorpion's Revenge Baraka taisteli Johnny Cagea vastaan, joka onnistui kukistamaan Barakan taistelussa ja Baraka sai surmansa temppelin romahduksen seurauksena.
Giuditta Pasta
thumb|Giuditta Pasta Giuditta Angiola Maria Costanza Pasta (o.s. Negri; 26. lokakuuta 1797 – 1. huhtikuuta 1865) oli Italian Saronnossa syntynyt oopperalaulajatar. Pastaa pidetään Maria Malibranin ohella 1800-luvun kirkkaimpana naispuolisena oopperatähtenä. On ounasteltu, että Pastan ja Maria Callasin äänessä ja laulutaiteessa olisi ollut paljon samoja ominaisuuksia.
Pasta oli 1800-luvun alkupuoliskon oopperataiteen merkittäviä hahmoja. Hänen laaja äänialansa ja kuviolaulutaituruutensa inspiroivat säveltäjiä kirjoittamaan oopperoihinsa dramaattisesti iskeviä ja vokaalisesti erittäin vaativia naisosia. Näistä osista mainitsemisen arvoisia ovat esimerkiksi Gaetano Donizettin Anna Bolenan sekä Vincenzo Bellinin Unissakävijän ja Norman nimiosat, jotka Pasta lauloi oopperoiden kantaesityksissä.
Ura
Pasta aloitti lauluopinnot yksityisesti jo nuorena ja pääsi jatkamaan opintojaan Milanon konservatorioon Giuseppe Scappan johdolla heti ylitettyään vaaditun 13 vuoden alaikärajan. Ammatillisen debyyttinsä Pasta teki Milanon Teatro Filodrammatici -teatterissa vuonna 1815, mutta jatkoi samalla opiskelua Scappan kanssa. Seuraavina vuosina ura vei myös kansainvälisille areenoille, lähinnä Pariisiin ja Lontooseen.
Laulettuaan lähes 15 vuotta altto-osia Pasta vaihtoi sopraanorekisteriin vuonna 1829. On epäilty, että vaihdos osaltaan tuhosi lopulta Pastan äänen, joka lepäsi luonnostaan matalammalla. Pasta vetäytyi oopperalavoilta vuonna 1835 ääniongelmien takia, mutta palasi laulamaan vielä kahden vuoden tauon jälkeen Lontoossa ja Pariisissa sekä vuonna 1841 Venäjän-kiertueella Pietarissa ja Moskovassa, missä hän esitti viimeiset kokonaiset oopperaroolinsa. Tämän jälkeen Pasta lauloi vain satunnaisesti konserteissa.
Yksityiselämä
Giuditta Negri syntyi 26. lokakuuta 1797 Saronnossa Varesen provinssissa. Hänen vanhempansa olivat Carlo Antonio Negri ja Rachele Ferranti. Giuditta avioitui vuonna 1816 asianajajan ja oopperatenorin Giovanni Pastan kanssa. Pari sai vuonna 1817 tyttären, joka sai nimen Clelia. Giovanni Pasta kuoli vuonna 1846. Giuditta Pasta kuoli keuhkoputkentulehdukseen Comossa 1865. Hän oli kuollessaan 68-vuotias.
Viron presidentinvaali 1992
Viron presidentinvaali on epäsuora vaali, jossa valitaan Viron presidentti. Vuoden 1992 presidentinvaalin ensimmäinen kierros järjestettiin Viron uuden itsenäisyyden ensimmäisten riigikogu-vaalien yhteydessä 20. syyskuuta 1992, jolloin Viron kansalaiset saivat äänestää ehdokkaiksi asetetuista neljästä presidentistä. Koska kukaan ehdokkaista ei saavuttanut puolta annetuista äänistä, valinta siirtyi valitun riigikogun tehtäväksi 5. lokakuuta 1992.
Edeltävät keskustelut ja presidenttiehdokkaiden nimeäminen
Viro oli itsenäistynyt 20. elokuuta 1991. Sen jälkeen Viron komitea, jossa oli osallisina Viron kansalaisten valitseman Viron kongressin edustajat ja Neuvosto-Viron ajoilta peräisin olevan Korkeimman neuvoston edustajat määrittelivät maalle perustuslain, jonka pohjalta käynnistettiin Viron parlamentin eli riigikogun ja tasavallan presidentin valinnat.
Ensimmäisenä ehdokkaaksi nimettiin suurlähettiläs Lennart Meri, jonka jälkeen nimetyiksi tulivat Neuvosto-Viron presidentti Arnold Rüütel, maantieteilijä Jaks Lankots, Kanadan virolainen lakimies Uno Ruus, kansallisradikaali Lagle Parek, kirjailija Miina Hint ja Amerikan virolainen historioitsija, professori Rein Taagepera. Ehdokkaan tuli saada 10 000 kannattaja-allekirjoitusta 20. elokuuta 1992 mennessä virallistaaksensa ehdokkuuden vaaleja varten. Hint, Lankots ja Ruus eivät yltäneet vaadittuun 10 000 allekirjoitukseen, joten ehdokkaiksi jäi neljä eli Meri, Rüütel, Parek ja Taagepera. Suosikkeina vaaleissa olivat "Isänmaa" -vaaliliiton Lennart Meri ja "Turvallinen koti" -vaaliliiton Arnold Rüütel. Vaikka Taageperan kannatus nousi vaalitaistelun kestäessä, häntä ei nähty haastajaksi Merelle ja Rüütelille. Meren mottona oli "Te saatte hänessä presidentin, joka vie Viron Eurooppaan".
Presidentin kansanvaali syyskuussa 1992
Äänioikeutettuja oli kaikkiaan 689 608, joista 468 605 eli 67,95 prosenttia osallistui 20. syyskuuta 1992 pidettyihin vaaleihin.
Vaaleissa sai Lennart Meri 138 317 ääntä eli (29,52 %), Arnold Rüütel 195 743 ääntä (41,77 %), Rein Taagepera 109 631 ääntä (23,40 %) ja Lagle Parek 19837 ääntä (4,23 %). Virheellisten äänestyslippujen määrä oli 5 077. Koska yksikään presidenttiehdokas ei saanut yli puolta annetuista äänistä, ketään ei valittu. Valinta siirtyi samaan aikaan valitun riigikogun jäsenten tehtäväksi.
Samaan aikaan valitun riigikogun tulokset tukivat sitä, että Lennart Meren mahdollisuudet tulla valituksi riikikogussa olivat korkeat, sillä häntä tukenut "Isänmaa" -vaaliliitto sai 28 edustajaa. Lisäksi Meren valintaa tukevat sosiaalidemokraatit saivat 12 edustajaa eli Meren kannatus lähtökohtaisesti oli 40 edustajaa. Rüüteliä kannattavalla Kansanrintamalla oli 18 edustajaa ja Taageperaa kannattavalla Kansanrintamalla oli 16 edustajaa. Parekia kannattavat kansallisradikaalit saivat 10 edustajaa.
Riigikogun presidentinvaali lokakuussa 1992
Riigikogussa 5. lokakuuta 1992 pidetyssä äänestyksessä annettiin 101 ääntä, joista Arnold Rüütel sai 31 ääntä ja Lennart Meri 59 ääntä. Lisäksi 11 äänilippua hylättiin.
Lennart Meri astui virkaansa seuraavana päivänä 6. lokakuuta 1992 vannottuaan virkavalansa riigikogussa. Presidentiksi valitun Lennart Meren ja hallituksen muodostaneen Mart Laarin tehtävälistassa entisen Neuvostoliiton asevoimien poissaaminen Virosta tuli olemaan heille keskeinen tehtävä, joka onnistuikin elokuun loppuun 1994 mennessä. Muita ratkaistavia asioita olivat rajavalvonta ja kansalaisuuskysymys, koska maassa oli merkittävä ilman kansalaisuutta oleva syntyperältään ei-virolainen väestö.
Vjatšeslav Platonov
Vjatšeslav Aleksejevitš Platonov (, 21. tammikuuta 1939 – 26. joulukuuta 2005 Pietari) oli venäläinen eräs kaikkien aikojen menestyneimmistä lentopallovalmentajista.
Platonov valmensi Neuvostoliiton maajoukkuetta 1977–1985, 1990–1992 ja Venäjän maajoukkuetta 1995–1997. Neuvostoliiton maajoukkue voitti olympiakultaa vuonna 1980. Tämän lisäksi hänen valmentamansa joukkueet voittivat kaksi maailmanmestaruutta, kahdeksan Euroopan-mestaruutta ja kolme maailmancupia. Hän itse pelasi SKIF:n, SKA:n ja Spartakin joukkueissa vuosina 1954–1967, jonka jälkeen siirtyi valmentajaksi. Platonov valmensi Suomessa Raision Loimua 1989–1990 ja 1992–1995 sekä Suomen maajoukkuetta 1992–1995.
Platonov kuoli 67-vuotiaana pitkällisen sairauden murtamana, vuonna 2005 joulukuussa. Heti kuoleman jälkeen päätettiin, että hänelle pystytetään muistopatsas Pietariin. Patsas sijoitettiin hänen haudalleen Nikolskojen hautausmaalle, Aleksanteri Nevskin luostarin läheisyyteen.
Mega Man (elokuva)
Mega Man on tuotannossa oleva elokuva, joka perustuu Capcomin samannimiseen videopelisarjaan ja hahmoon.
Tuotanto
Elokuva virallisesti ilmoitettiin vuoden 2018 lokakuussa olevan työn alla. Elokuussa 2019 projekti jouduttiin kuitenkin laittamaan jäähylle, kun The Walt Disney Company osti 20th Century Foxin itselleen. Saman vuoden lokakuussa Capcom vakuutti, että elokuva on silti toteutumassa.
Harold Shipman
Harold Frederick "Fred" Shipman (tunnettu myös lempinimellä "Tohtori Kuolema", 14. tammikuuta 1946 Nottingham – 13. tammikuuta 2004 West Yorkshire) oli englantilainen yleislääkäri, joka murhasi useita potilaitaan Englannissa 1970-luvulta vuoteen 1998. Suurin osa uhreista oli yksin eläneitä, iäkkäitä naishenkilöitä, jotka olivat hyvässä terveydentilassa. Shipman tunnettiin mukavana miehenä ja oli hyvän lääkärin maineessa.
Porsche Supercup Monacon Grand Prix 2007
Porsche Supercup Monacon Grand Prix 2007 oli Porsche Supercup -kauden 2007 kolmas osakilpailu, joka ajettiin 27. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.
Harold Shipman
Shipman jäi kiinni yrittäessään väärentää testamenttia erään uhrinsa nimissä. Hän sai viisitoista elinkautista ja hirttäytyi sellissään Wakefieldissä. Shipman ei koskaan selittänyt eikä edes tunnustanut rikoksiaan. Shipmanin uhrien määrä jäi epäselväksi, mutta tapauksesta laaditussa kuudennessa ja viimeisessä raportissa päädyttiin sellaiseen tulokseen, että heitä olisi ollut noin 215.
Tausta
Shipman syntyi tammikuussa 1946 Nottinghamissa. Hän oli vanhempiensa kolmesta lapsesta iältään keskimmäinen. Hänen äitinsä Vera kuoli keuhkosyöpään hänen ollessaan 17-vuotias.
Kiinnijääminen
Vähitellen alettiin ihmetellä, miksi hyvän lääkärin potilaita kuoli niin paljon. Maaliskuussa 1998 tohtori Linda Reynolds ilmoitti kuolemansyyntutkijalle olevansa huolissaan korkeasta kuolleisuudesta Shipmanin potilaiden keskuudessa. Hän epäili Shipmanin tappavan potilaitaan. Asia tuotiin poliisin tietoon, mutta riittävää näyttöä Shipmanin pidättämiseksi ei ollut.
Shipmanin viimeinen uhri oli Kathleen Grundy, joka löydettiin kotoaan kuolleena 24. kesäkuuta 1998. Uhrin tytär Angela Woodruff alkoi huolestua havaittuaan, että äiti oli testamentannut 386 000 puntaa Shipmanille ja unohtanut tyttärensä kokonaan. Woodruff ilmoitti poliisille, ja Shipman pidätettiin 7. syyskuuta. Hänen hallustaan löydettiin samanlainen kirjoituskone kuin se, jolla väärennetty testamentti oli tehty. Shipman perusteli asian sillä että hän oli lainannut Woodruffille kirjoituskonettaan, muttei osannut selittää miten oli saanut kirjoituskoneen takaisin tämän kuoleman jälkeen.
Poliisi alkoi tutkia myös muita kuolinselvityksiä, jotka Shipman oli allekirjoittanut. Katsottiin aiheelliseksi tutkia myös viittätoista muuta tapausta. Ilmeni, että Shipman oli surmannut potilaitaan antamalla näille yliannostuksen morfiinia. Tämän jälkeen hän oli laatinut kuolinselvitykset ja väärentänyt asiakirjan, joka väitti vainajan olleen huonossa terveydentilassa.
Oikeudenkäynti, vankeus ja itsemurha
Shipman kiisti aina syyllisyytensä murhiin. 31. tammikuuta 2000 hänet kuitenkin todettiin syylliseksi ja tuomittiin viiteentoista elinkautiseen. Oli myös muita murhatapauksia, joista Shipmania olisi saatettu syyttää, mutta se katsottiin tarpeettomaksi. Alkuperäinen oikeudenkäynti sai suurta julkisuutta eikä lisäsyytteillä olisi ollut vaikutusta Shipmanin tuomioon. Tuomari antoi myös suosituksen, että Shipmania ei koskaan vapautettaisi.
Shipman löydettiin sellistään kuolleena 58-vuotissyntymäpäivänsä aattona 13. tammikuuta 2004. Hänen todettiin tehneen itsemurhan hirttäytymällä. Koskaan ei ole täysin selvinnyt, milloin Shipman alkoi murhata potilaitaan ja kuinka monta uhria hänellä oli. Heinäkuussa 2002 laaditun raportin mukaan hän tappoi vuosina 1975–1998 vähintään 215 potilasta Todmordenissa ja Hydessä. 27. tammikuuta 2005 laaditussa kuudennessa ja viimeisessä raportissa päädyttiin tulokseen, että uhrien lukumäärä olisi ollut noin 250. Kaikkiaan 459 ihmistä kuoli ollessaan Shipmanin potilaina, mutta ei ole voitu selvittää, kuinka moni näistä murhattiin. Shipman oli yleensä ainoa lääkäri, joka laati potilastaan kuolinselvityksen.
Lisäksi poliisi epäili, että Shipman olisi varastanut uhriensa korut, sillä tämän autotallista oli löytynyt niitä vuonna 1998 yli 10 000 punnan arvosta.
"Tohtori kuoleman" uhrien omaiset olivat hänen kuolemastaan pahoillaan. He olivat toivoneet, että hän joskus paranisi mielisairaudestaan, katuisi tekemiään murhia ja puhuisi niistä.
Shipmanin uhrien muistopuutarha Garden of Tranquillity avattiin Lontoon Hydessä 30. heinäkuuta 2005.
Erik Johan Kännälä
Erik (Erkki) Johan (Juho) Kännälä (20. syyskuuta 1848 Sysmä – 9. joulukuuta 1910 Sysmä) oli suomalainen maanviljelijä ja valtiopäivämies.
Kännälän vanhemmat olivat Juho Juhonpoika Ala-Nuuttila ja Fredrika Matintytär Ala-Nuuttila ja puoliso Loviisa Tuomaantytär Kännälä. Kännälä oli talonpoikaissäädyssä Heinolan tuomiokunnan edustaja valtiopäivillä 1885. Hän oli valtiopäivillä suostuntavaliokunnan varajäsen.
Golf
Golf on mailapeli, jossa pelaajat yrittävät lyödä golfpalloa reikään. Golfradalla on yhdeksän tai 18 jaksoa eli reikää, ja pelaajien tavoitteena on käyttää koko radan läpäisemiseen mahdollisimman vähän lyöntejä. Rei’ille johtavat väylät voivat olla pituudeltaan useita satoja metrejä. Pelaaja aloittaa jokaisen reiän lyömällä palloa tiiauspaikalta, minkä jälkeen hän jatkaa lyömällä palloa kohti reikää aina siitä paikasta mihin se on pysähtynyt.
Golfkentällä on vaihtelevaa maastoa. Reikää ympäröivällä viheriöllä ruoho on lyhyttä, mutta reiälle johtavan väylän ympärillä on korkeaa ruohoa ja erilaisia esteitä. Golfaaja käyttää erilaisia mailoja, joiden avulla lyöntiin saadaan etäisyyden ja maaston mukaan erilainen lentorata ja pituus.
Golfissa on useita pelimuotoja. Niistä yleisimpiä ovat lyöntipeli, jossa koko radalla käytetyt lyönnit lasketaan yhteen, sekä reikäpeli, jossa pelataan yksittäisten reikien voitosta.
Golfin tärkeimpiä kilpailuja ovat ammattilaisten major-turnaukset sekä joukkuekilpailu Ryder Cup. Golf palasi olympialajiksi yli sadan vuoden tauon jälkeen vuoden 2016 olympialaisissa.
Kenttä
thumb|Golfradan reikä. Ylhäällä tiiauspaikka, alhaalla viheriö. Ruskealla näkyvät hiekkaesteet ja sinisellä vesiesteet.
Osat
Golfkenttä on golfin pelaamiseen ja siihen liittyvään oheistoimintaan käytettävä alue. Golfrata on varsinaiseen golfin pelaamiseen tarkoitettu golfkentän alue. Radalla on yhdeksän tai 18 reikää. Reiäksi kutsutaan niin tällaista kentän jaksoa kuin sen lopussa olevaa maahan kaivettua koloakin. Jokaisella reiällä on tiiauspaikka, väylä, puttausviheriö ja reikä. Avauslyönti suoritetaan tiiauspaikalta. Reikä on läpimitaltaan 10,8 senttimetriä ja vähintään 10 senttimetriä syvä. Reikään on usein pystytetty lippu kertomaan sen sijainti. Reikää ympäröivä viheriö eli griini on erittäin lyhyeksi leikattua ruohoa. Väylä on lyhyeksi leikattu alue tiiltä viheriölle, ja pelaajat pyrkivät pitämään lyöntinsä väylällä. Väylällä ei ole puita, ja ruoho on siinä lyhyempää kuin puolikarheikossa ja karheikossa väylän ympärillä. Reiällä voi lisäksi olla hiekkaesteitä ja luonnonesteitä kuten puita, lampia ja puroja. Jos pallo jää vesiesteeseen, pelaaja saa yhden lyönnin rangaistuksen. Kun pallo on saatu reikään, pelaaja siirtyy seuraavalle tiiauspaikalle.
Golfkentällä on usein myös driving range ja harjoitteluviheriö harjoittelua ja lämmittelyä varten. Golfautoja varten voi olla erityisiä polkuja.
Par-luku
Jokaisella reiällä on sen pituuden mukaan laskettu par-luku, joka on se lyöntimäärä, jolla reiästä tulisi kohtuudella selvitä. Par 3 -reikä on enintään 220 metriä, par 4 on 220–430 metriä ja par 5 yli 430 metriä. Jokaiseen par-lukuun on laskettu mukaan oletus siitä, että pelaaja puttaa viheriöllä kahdesti.
Reiän par-luvun mukaan määräytyvät reikäkohtaisten tulosten nimet:
Pelaajalla on henkilökohtainen tasoitus, joka on keskiarvo siitä, miten monella lyönnillä hänen tuloksensa ylittävät reikien par-luvut.
Mailat
thumb|Puumaila, putteri ja rautamaila. Pelaaja saa kantaa kierroksella mukanaan enintään 14 mailaa. Mailan lyöntipinnan kaltevuuskulma määrittää sen, missä kulmassa pallo nousee: suuri kaltevuuskulma antaa lyönnille korkeutta ja matala kaltevuuskulma pituutta.
Mailat ovat tyypiltään puumailoja, rautamailoja, hybridejä ja puttereita. Puumailat valmistetaan nimestään huolimatta nykyisin teräksestä ja titaanista. Mailan osia ovat kuminen tai nahkainen kädensija eli grippi, josta pelaaja pitää kiinni, punos, sekä mailan pää, jossa on kärki, pohjalevy, lyöntipinta ja siinä upotus.
Pisimpiin lyönteihin käytetään puumailoja, joita on ainakin viittä lajia. Draiveri eli puuykkönen on tarkoitettu lähinnä aloituslyöntiin, mutta aloituslyönnin voi suorittaa myös siihen tarkoitetuilla rautamailoilla (numerot 1 ja 2). Rautamailoilla tehdään lyhyempiä lähestymislyöntejä, ja niitä on ainakin 12 erilaista. Rautamailoihin kuuluu erikoismailoja, kuten hiekkamaila sand wedge ja karheikkomaila pitching wedge. Hybridimailat ovat puu- ja rautamailan välimuotoja. Putterimailaa käytetään viheriöllä puttaamisessa. Siinä on suuri lyöntipinta mutta ei kallistuskulmaa.
Keskitason golfaajalla on valikoimassaan usein puuykkönen, -kolmonen ja -vitonen, rautamailat 2–9, pitching wedge, hiekkamaila ja putteri.
Pallo
thumb|Golfpallo reiän vieressä. Pinnan kolot saavat pallon lentämään pidemmälle kuin sileä pallo. Golfpalloja on rakenteeltaan, materiaaliltaan ja pintakuvioinniltaan erilaisia, ja niillä on sen mukaan erilaiset kierre- ja lento-ominaisuudet. Jos esimerkiksi pallon koostumus on tiheä, se lentää pitkälle, mutta kierrettä syntyy vähän.
Golfpallot ovat muuttuneet useasti historiansa aikana. Aina 1600-luvulle asti käytettiin puupalloja ja 1700-luvulla höyhenpalloja. Pallojen materiaalina alettiin 1850-luvulla käyttää guttaperkkaa. Pelaajat huomasivat nopeasti, että pinnaltaan rosoisemmat guttaperkkapallot lensivät pidemmälle kuin sileät, joten palloista alettiin tehdä rosoisia. Nykyaikaisella kolotulla pallolla on vain noin puolet sileän pallon ilmanvastuksesta, mikä saa sen lentämään paljon pidemmälle. Kolot synnyttävät ohuen turbulenssikerroksen, joka pitää ilman kiinni pallossa. Sen seurauksena peräaallon leveys pienenee ja paine-erot ympäri palloa tasoittuvat. Lisäksi kolot voimistavat alakierteisen pallon synnyttämää nostetta.
Vaatteet
Golfaajalla voi olla hanska, joka antaa hänelle hyvän otteen mailasta. Oikeakätinen pelaaja pitää hanskaa vasemmassa kädessään ja vasenkätinen oikeassaan. Kengissä on oltava pitoa, mutta ne eivät saa vaurioittaa rataa. Kengissä voi olla piikit. Pelaajat pukeutuvat siististi pikee- tai poolopaitaan ja suoriin housuihin. Säännöissä ei pukeutumiseen varsinaisesti puututa, mutta eri golfklubeilla voi olla omat pukeutumisetikettinsä.
Muuta
Mailoja kuljetetaan mailalaukussa eli bägissä, jota voi kantaa olalla tai kuljettaa golfkärryillä. Puumailojen päissä käytetään usein suojuksia. Tii on väline, jonka päälle pallon voi asettaa avauslyönnissä. Tiit valmistetaan yleensä muovista tai puusta. Griinihaarukalla paikataan griinille eli viheriölle tulleita pallon alastulojälkiä. Merkkausnastoilla merkitään viheriöllä oman pallon paikka, jos se täytyy siirtää syrjään vastustajan lyöntireitiltä.
Golflyönti
Golflyöntejä ovat pisimmästä lyhimpään: täysi svingi, lyhennetty svingi eli pitchi, chippi ja puttaus. Täysi svingi tehdään yli 80 metrin etäisyyksiltä, ja pitch-lyöntejä sitä lähempää. Aivan viheriön läheltä lyödään chippejä: ne voivat olla hyvin matalia lyöntejä, jotka rullaavat reiälle, tai hyvin korkeita lyöntejä eli lobeja, jotka pysähtyvät nopeasti. Viheriöllä lyödään puttauslyöntejä, joissa pelaaja ottaa tarkasti huomioon viheriön pinnanmuodot.
Hiekkaesteestä pallo lyödään pois normaalilla svingillä, jossa maila osuu ensin hiekkaan noin viiden senttimetrin päässä pallosta, jolloin hiekka sinkoaa pallon ylös.
Oikeaoppinen svingi suoritetaan hartioiden levyisessä haara-asennossa, polvet hiukan koukussa ja pallo suunnilleen jalkojen puolivälissä. Mailaotteita on useita: pikkusormi voi esimerkiksi olla yläkäden päällä tai kiedottuna toisen käden etusormen ympärille. Svingin alkuosa on yhtenäinen liike, jossa maila nostetaan selän ylös taakse. Kun maila on kohonnut 45 astetta, pelaaja alkaa kääntää ranteitaan ja kiertää ylävartaloaan sivuttain lantioon nähden. Alasviennissä maila viedään alas ja hartiat ja ylävartalo kiertyvät auki.
Pallon suunta ja kierre riippuvat siitä, missä kulmassa maila osuu palloon ja siitä, missä asennossa mailan lapa on lyöntihetkellä. Jos svingin suunta ja mailan lapa ovat suoraan kohti maalia ja pallo osuu mailan lavan keskiosaan, pallo lähtee suoraan kohti maalia ja ilman sivuttaiskierrettä. Joissain tilanteissa pelaaja voi tarkoituksella haluta ottaa palloon kierrettä. Alakierre saadaan aikaan lyömällä osittain pallon alle.
Yleisimpiä pelimuotoja
Golfissa on useita kilpailumuotoja. Peliä voi pelata yksilökilpailuna tai joukkuekilpailuna, ja pisteet voidaan laskea reikä reiältä tai kaikkien reikien yhteistuloksena. Klubiturnauksissa pistemäärään voidaan laskea kunkin pelaajan tasoitus, mutta ammattilaiset pelaavat ilman tasoitusta.
Lyöntipelissä pelaajan tulokseen lasketaan kaikkien reikien kaikkien lyöntien summa. Lyöntipeli voi olla yksittäisten pelaajien välinen tai kahden kaksihenkisen joukkueen välinen. Pelaajan nettotulos saadaan vähentämällä lyöntimäärästä pelaajan tasoitus.
Reikäpelissä pelataan reikä reiältä yhtä vastustajaa tai paria vastaan, ja alemman tuloksen kullakin reiällä lyönyt voittaa reiän. Reiän voitosta saa yhden pisteen, ja tasapelissä kumpikin saa pisteen tai nollan. Kilpailun voittaa se, jonka yhteispistemäärä on suurempi kaikkien reikien jälkeen, mutta kilpailu lopetetaan yleensä siinä vaiheessa, kun häviöllä oleva ei voi enää tavoittaa johtajaa. Tasoituksellisessa reikäpelissä heikomman pelaajan saama tasoitus annetaan tuloskorttiin merkityssä reikäjärjestyksessä.
Scramble on 3–5 pelaajan joukkuepeli. Joukkue lyö joka lyönnit samasta paikasta sen mukaan, kenen pallo kulloinkin meni parhaalle paikalle. Skin on 2–4 pelaajan lyöntipeli, jota pelataan kunkin reiän voitosta, ja pelissä on usein rahapalkinnot jokaisella reiällä. Lippukilpailussa pelaaja saa käyttää lyöntejä tietyn määrän, joka riippuu kentän vaikeusasteesta ja pelaajan tasoituksesta. Kun kaikki lyönnit on käytetty, pelaaja pystyttää oman lippunsa kentälle siihen kohtaan, missä lyönnit loppuivat.
Nelinpelissä kaksi paria pelaa vastakkain niin, että saman parin kumpikin pelaaja lyö samaa palloa vuorotellen. Nelipallo-paraspallo on neljän pelaajan pelimuoto, jota pelataan yleensä pareittain. Jokainen pelaaja pelaa omaa palloaan, ja parin parempi tulos kullakin reiällä otetaan huomioon. Greensome on kahden parin pelimuoto, jossa jokainen pelaaja lyö aluksi pallon ulos tiiauspaikalta, ja sen jälkeen kumpikin pari valitsee paremman pallon ja lyö sitä vuorotellen. Greensomessa käytetään yleensä tasoituksia, ja sitä voidaan pelata lyöntipelinä, reikäpelinä tai pistebogeyna.
Golfin pituuslyönti on golfin alalaji, jossa tavoite on lyödä palloa mahdollisimman pitkälle. Pituuslyöntimailana toimii normaali driver, joka on kuitenkin muutamaa senttiä tavallista driveria pitempi ja lavan nostoasteeltaan pienempi. Pituuslyönnin epävirallinen maailmanennätys on 808 metriä. Suomen ennätyksen, 422,6 metriä, löi Iiro Savinko keväällä 2010.
Tapio Korjus (musiikkivaikuttaja)
Tapio Korjus (s. 18. kesäkuuta 1950 Pieksämäki) on suomalainen musiikkialan vaikuttaja, entinen toimittaja ja Rockadillo Recordsin perustaja.
Golf
Säännöt ja etiketti
Golfilla on ollut muodolliset säännöt vuodesta 1774. Golfin ylin sääntöelin on vuodesta 1890 alkaen ollut St. Andrews Royal and Ancient Golf Club, jonka sääntötoimikunta yhdessä United States Golf Associationin kanssa pitää huolta maailmanlaajuisten standardien noudattamisesta.
Tapio Korjus (musiikkivaikuttaja)
Ura
Korjus aloitti DJ:nä Joensuussa ja Tampereen ylioppilastalolla 1960-luvun loppupuolella. Pian hän vastasi myös Yo-talon esiintyjien hankinnasta. Vuonna 1971 Korjus perusti ohjelma- ja konserttitoimisto Suomi-Popin, joka toi maahan muun muassa J. J. Calen, Patti Smithin ja Ramonesin. Hän kirjoitti myös levyarvosteluja ja artikkeleita Introon ja Musaan sekä teki Pop-Info-ohjelmia radioon. Vuonna 1975 Korjus ryhtyi Wigwamin manageriksi. 1982 hän perusti Rockadillo Recordsin, joka toimii levyjen julkaisemisen lisäksi, kustannusyhtiönä, keikkamyyjänä ja manageritoimistona. Rockadillo on julkaissut yli 150 äänitettä.
Golf
Säännöt ja etiketti
Golfin säännöt ovat monimutkaiset. Niissä määritellään esimerkiksi rangaistuslyönnit ja pelaajan mahdollisuudet toimia tilanteissa joissa pallo on joutunut vaikeisiin paikkoihin.
Tapio Korjus (musiikkivaikuttaja)
Ura
Tapio Korjus on tuottanut muun muassa Tabula Rasan (yhdessä Jukka Gustavsonin kanssa), Virtasen, Dave Lindholmin, Jimi Suménin, Wigwamin ja Pekka Pohjolan albumeita.
Kuha (yhtye)
Kuha. on helsinkiläinen progressiivista rockia soittava yhtye, joka on tunnettu erikoisista lavaperformansseistaan. Yhtyeen esiintymisissä on monesti kutsuttu yleisön muutamia henkilöitä erilaisiin kilpailuihin, tai annettu heidän soittaa sooloja kappaleisiin. Myös yhtyeen esiintymispaikoilta on löytynyt mystisiä yhtyeeseen viittaavia esineitä, kuten mustia perunoita ja erilaisia kaloja.
Tapio Korjus (musiikkivaikuttaja)
Ura
Vuonna 1989 Korjus oli perustamassa musiikkialan ammattilaisten tapahtumaa Musiikki & Mediaa. Hän luopui yhtiön osakkeista vuonna 2017. Korjus on toiminut myös Suomen musiikkikustantajien, Euroopan indietuottajien Impalan, IndieConin, Music Finlandin ja IFPI ry:n hallituksissa.
Palkinnot ja tunnustukset
Korjus palkittiin vuoden 2018 Industry Awards -gaalassa musiikkialan elämäntyöpalkinnolla. Hänelle on myönnetty myös virolainen Maarjamaan Risti. 2023 Korjus palkittiin kultaisella Emma-patsaalla elämäntyöstä.
Revue philosophique
Revue philosophique de la France et de l’étranger on ranskalainen filosofinen tiedejulkaisu, jonka perusti Théodule Ribot vuonna 1876. Sitä julkaisee Pariisissa Presses Universitaires de France. Revue philosophique ilmestyi aluksi kuukausittain, sittemmin neljästi vuodessa. Se julkaisee sekä tieteellisiä filosofisia artikkeleita että kirja-arvosteluja.
Helly Luv
Helly Luv (oik. Helan Abdulla,, s. 16. marraskuuta 1988 Urmia, Iran) on Suomessa varttunut kurdilainen näyttelijä ja laulaja, joka nykyään vaikuttaa Irakin Kurdistanin pääkaupungissa Arbilissa.
Lapsuus ja nuoruus
Luv syntyi Iranissa, josta hänen perheensä pakeni heti Luvin syntymän jälkeen pakolaisleirille Turkkiin. Vajaan vuoden kuluttua perhe sai turvapaikan Suomesta ja heidät sijoitettiin asumaan Lahteen. Tanssia ja pianonsoittoa harrastanut Luv muutti 18-vuotiaana Los Angelesiin luomaan omaa laulajan- ja näyttelijänuraansa.
Kuha (yhtye)
Vuonna 2008 Kuha. oli ehdolla Rumban Femmagaalassa kategoriassa positiivinen taidepaska.
Helly Luv
Musiikki- ja elokuvaura
thumb|Helly Luv peshmerga-taistelijoiden seurassa heinäkuussa 2014. Luvin ensimmäinen single Risk it All julkaistiin vuonna 2013. Kappaleesta tehdyn musiikkivideon johdosta hän on kertonut saaneensa tappouhkauksia ääri-islamilaisilta ryhmiltä. Ensimmäisen elokuvaroolinsa Luv teki kurdilaisessa elokuvassa Mardan, joka tuli ensi-iltaan syyskuussa 2014.
Muuta
Helly Luv on perustanut Luv House -nimisen Kurdistanissa toimivan eläinsuojelujärjestön. Hänen äitinsä kuului Kurdistanin itsenäisyyden puolesta taisteleviin peshmerga-sisseihin ja myös Luv on vieraillut heidän luonaan Pohjois-Irakin kurdialueilla. Heinäkuussa 2014 hän oli paikalla ääri-islamilaista Isis-järjestöä vastaan käytyjen taistelujen aikana.
Luv omistaa Kurdistanissa sijaitsevan Luvion Beauty Centerin ja hänellä on vaatemerkki nimeltä Luvion Couture.
Golf
Säännöt ja etiketti
Etiketillä on golfkentällä suuri merkitys, ja etiketti kuvataan jo golfin sääntökirjan ensimmäisessä osassa. Etiketin noudattamisessa on kyse niin perinteestä kuin turvallisuudestakin. Siinä ohjeistetaan pelaajia esimerkiksi huomioimaan muut pelaajat, varomaan lyöntejä, pelaamaan ripeästi, ja siivoamaan omat jälkensä kentällä.
Kiertueet eli Tourit
Ammattilaiskiertue on kauden aikana pelattavien ammattilaisgolfturnausten sarja. Kiertue- eli Tour-järjestelmä on tapa yhdistää erilliset golf-turnaukset yhtenäiseksi kokonaisuudeksi ja organisoida turnaukset säännöllisen aikataulun mukaan pitkin kalenterivuotta ja välttää päällekkäisyyksiä. Merkittävin kiertue on PGA Tour, joka sisältää muun muassa kaikki golfin major-turnaukset.
Major-turnaukset
Golfin major-turnauksia ovat miesten, naisten, senioreiden ja amatöörien kiertueiden tärkeimmät turnaukset:
Historia
Golfin alkujuuret ovat nykykäsityksen mukaan 1400- ja 1500-lukujen vaihteen Alankomaissa, missä kolven-niminen peli oli suosittu vapaa-ajan harrastus 1500-luvulla. Alankomaista peli saapui Skotlantiin ja kehittyi siellä nykymuotoonsa. Maailman vanhin golfkenttä on mahdollisesti skotlantilainen Musselburg Links, jossa on pelattu 1670-luvulta lähtien. Vanhin golfseura on vuonna 1744 perustettu edinburghilainen Gentlemen Golfers of Leith. Skotlannista peli levisi Englantiin ja muihin maihin St Andrewsin yliopistosta kotimaihinsa palanneiden opiskelijoiden mukana. Yhdysvalloissa golf alkoi saada suosiota 1870–1880-luvuilla, ja maan ammattilaispelaajat ottivat lajin valtikan briteiltä 1920-luvulla.
thumb|Miesten golfmuotia vuodelta 1901. Sartorial Arts Journal, New York. Golfin vanhin major-turnaus, The Open Championship, pelattiin Englannissa ensimmäisen kerran vuonna 1860. US Open aloitettiin 1895, PGA Championship 1916, ja Masters 1934. Ryder Cup perustettiin 1927, ja vuonna 1934 Grand Slam oli muuttunut kokonaan ammattilaisten kilpailuksi.
Naisten golfliitto perustettiin Britanniassa 1893, ja naisten ensimmäinen ammattilaisjärjestö Yhdysvalloissa 1944.
Golf oli mukana kesäolympialaisissa 1900 ja 1904, mutta poistui ohjelmistosta pitkäksi aikaa, kunnes kesäolympialaisissa 2016 ja 2020 sitä pelattiin jälleen.
Golfista tuli 6. helmikuuta 1971 ensimmäinen urheilulaji, jota on harjoitettu Kuussa. Astronautti Alan Shepard löi rautakutosella kaksi svingiä, joista jälkimmäisellä pallo lensi parisataa metriä.
Menestyneimpiä pelaajia
Golfin historian suurimpia pelaajia ovat esimerkiksi Arnold Palmer, Jack Nicklaus ja Tiger Woods. Eniten major-turnausvoittoja on Jack Nicklausilla, 18 kappaletta. Eniten PGA Tourin voittoja on Sam Sneadilla, 82.
Golfin virallinen rankinglista Official World Golf Ranking perustettiin huhtikuussa 1986. Kevääseen 2018 mennessä listan ykkösenä on ollut kauimmin Tiger Woods, yhteensä 683 viikkoa. Rankingykkösiä ovat olleet aikajärjestyksessä Bernhard Langer, Severiano Ballesteros, Greg Norman, Nick Faldo, Ian Woosnam, Fred Couples, Nick Price, Tom Lehman, Ernie Els, David Duval, Vijay Singh, Tiger Woods, Lee Westwood, Martin Kaymer, Luke Donald, Rory McIlroy, Adam Scott, Jordan Spieth, Jason Day, Dustin Johnson ja Justin Thomas.
Eniten naisten major-voittoja on yhdysvaltalaisella Patty Bergillä, 15 kappaletta vuosilta 1937–1958. Viime vuosikymmenien menestynein pelaaja on ruotsalainen Annika Sörenstam, 10 voittoa vuosilta 1995–2006. Naisten nykymuotoinen rankinglista perustettiin vuonna 2006. Listan kärjessä on vuoteen 2016 mennessä ollut kauimmin meksikolainen Lorena Ochoa, 158 viikkoa vuosina 2007–2010.
Suomessa
Suomen ensimmäinen golfseura Helsingin Golfklubi perustettiin 1932. Suomen Golfliitto perustettiin 1957. Suomen ensimmäinen 18-reikäinen golfkenttä on Talin kenttä Helsingissä, joka laajennettiin täysimittaiseksi olympiavieraita varten 1952. Toinen täysimittainen kenttä Suomessa avattiin Espooseen 1982. Golfin suosio kasvoi Suomessa nopeasti 1980-luvun lopulla, ja maahan rakennettiin muutamassa vuodessa kymmeniä golfkenttiä.
Vuonna 2021 Suomen Golfliitossa on 132 jäsenseuraa, ja niillä on yli 180 golfkenttää, joista pohjoisin Kittilässä. Suomessa on vuonna 2021 rekisteröityneitä golfin harrastajia lähes 160 000, ja Suomen Golfammattilaisten järjestöön Suomen PGA ry:hyn (Professional Golfers’ Association) kuuluu noin 240 jäsentä. Suomalaisia pelaa vuoden 2022 European Tourilla neljä miestä ja naisten Tourilla kahdeksan naista. Myös LPGA:lla Amerikassa on suomalaisedustuksena Matilda Castren ja Sanna Nuutinen.
Golfin ympäristövaikutukset
Luontoon päätyneet golfpallot sisältävät myrkyllistä sinkkiä, jonka hajoaminen luonnossa kestää 100 – 1 000 vuotta, ja hajoamisen yhteydessä sinkki vapautuu palloista ympäristöön. Vesistöissä pallojen sinkin on todettu sitoutuvan pohjan sedimenttiin, josta myrkky leviää vähitellen kasveihin ja eläimiin. Esimerkiksi Skotlannin Loch Ness -järvellä on paljastunut golfpallojen aiheuttama ympäristöskandaali, kun sukellusvenettä käyttänyt tutkijaryhmä havaitsi, että järven pohjaa peittivät sadattuhannet golfpallot.
Jussi-palkinnot 2021
Jussi-gaalassa 2021 jaetaan palkinnot vuoden 2020 parhaille suomalaisille elokuville. Jussi-ehdokkuudet julkistettiin 11. helmikuuta 2021, ja palkinnot jaettiin 16. syyskuuta. Tove sai eniten palkintoja, seitsemän, ja se palkittiin muun muassa parhaana elokuvana. Tove oli saanut myös eniten ehdokkuksia, kymmenen.
Yleisö-Jussi
Yleisö-Jussin voitti Aika jonka sain (Tuukka Temonen ja Olga Temonen).
FN Browning A5
thumb|300px|Browning Auto-5 FN-Browning Auto 5 on John Browningin suunnittelema haulikkomalli, joka on maailman ensimmäinen itselataava haulikko. Aseessa oli piippurekyylimekanismi. Kun aseella ammutaan piippu perääntyy taaksepäin se avaa lukon, jolloin ammuttu hylsy lentää aseesta ulos ja lippaasta syöttyy uusi patruuna patruunapesään ja ase on jälleen valmis ammuttavaksi.
Remington valmisti haulikon lisenssimallia nimikkeellä Model 11 vuosina 1905–1947.
Asetta alettiin kopioida laajasti maailmalla. Myös venäläinen Tulan asetehdas alkoi valmistaa samalla periaatteella toimivaa MC 21-12 haulikkoa. Auto 5 tapaista haulikkoa tehtiin myös Japanissa nimellä Pointer.
Kairamaa
Saari on enimmäkseen kallioista metsämaata, korkeimman kohdan ollessa yli 32,5 metriä merenpinnan yläpuolella. Alavimmilla kohdilla on peltoja, joista osa on jo niittyyntynyt. Saarella on ajopolkuja sekä polkuja, ja saareen tulee sähköt. Kairamaa sijaitsee Otavan saaren luoteispuolella, lähimmillään noin 180 metrin etäisyydellä. Saari on lounas–koillissuunnassa pitkulainen, ja sen suurin pituus on noin 1,6 kilometriä. 1960- ja 1970-lukujen peruskartoissa saarella oli useita tiloja ja peltomaata kymmenisen hehtaaria. 70-luvulla saaren rannoilla oli kymmenkunta mökkiä. Kairamaa kuului Finnilän ja Killaisten kyliin sekä hyvin pieneltä osin Pappilaan.
Saaren itärannalla on laaja ja vanha rantaniittyalue. Vaikka niitty on päässyt laajalti ruovikoitumaan laidunnuksen loputtua, on siellä vielä rantaniittyjen kasvilajistoa kuten: suolavihvilä, ketohanhikki, keltamatara, syysmaitiainen, hiirenvirna, alsikeapila, punanata ja mesiangervo. Kallioisissa ja avoimissa saarekkeissa kasvaa muun muassa ketoneilikka, keltamatara, metsäapila, isomaksaruoho, kissankello, pukinjuuri, kannusruoho, ahomansikka, puna-apila ja kalliokielo.
Abomey-Calavi
Abomey-Calavi on kaupunki, kaupunkimainen arrondissementti ja piirikunta Beninissä, Atlantiquen departementissa. Piirikunnassa on 656 000 asukasta, sen samannimisessä keskustaajamassa 118 000. Piirikunnan suurin kaupunki on Godomey. Abomey-Calavi on kasvanut nopeasti 2000-luvulla, sillä naapurikaupunki Cotonou on ruuhkainen, meluisa ja kallis, ja väestö hakeutuu mieluummin sen naapurikaupunkeihin.
Abomey-Calavin yliopisto on perustettu vuonna 1970. Sillä on lukuisia kampuksia eri paikkakunnilla kuten Cotonou, Dangbo, Porto-Novo, Adjarra, Ouidah, Lokossa, Bohicon, Savalou, Dassa-Zoumé ja Aplahou.
Maantiede
Abomey-Calavin piirikunnan maasto on alavaa. Sen alueella on kaksi vesialuetta: Nokoué-järvi ja laguuni rannikolla. Lisäksi on puroja ja erilaisia kosteikkoja.
Ilmasto on subtrooppinen, vuodessa on kaksi sadekautta ja kaksi kuivaa kautta.
Hallinnollinen jako
Abomey-Calavi on jaettu yhdeksään arrondissementtiin. Niiden nimet ja väestömäärä (2013) ovat :
Felix Perez Camacho
thumb|Felix Perez Camacho Felix Perez Camacho (s. 30. lokakuuta 1957 Camp Zama, Japani) on Yhdysvaltain republikaanisen puolueen poliitikko ja Guamin kuvernööri vuodesta 2003 vuoteen 2011. Hän on entisen kuvernööri Carlos Camachon poika, ja hänellä on vaimonsa Joann G. Camachon kanssa kolme lasta.
Makapuut
Makapuut (Platymiscium) on hernekasvien (Fabaceae) heimoon kuuluva kasvisuku. Sukuun kuuluu 37 lajia.
Makapuut kasvavat luonnossa Keski- ja Etelä-Amerikassa Meksikosta Brasiliaan ulottuvalla alueella.
Cycleurope-konserni
thumb|Cycleuropen logo
Cycleurope-konserni on polkupyöräalan yritys. Konsernin tuotemerkkeihin kuuluvat Bianchi, Crescent, Monark sekä Spectra.
Cycleurope on Pohjois-Euroopan suurin polku- ja sähköpyörävalmistaja. Se tuottaa vuodessa 100 000 polkupyörää.
Cycleurope on nykyisin kansainvälinen ja sen juuret ulottuvat 1950-luvulle saakka. Alusta lähtien Cycleuropen tuotteisiin lukeutuivat polkupyörät sekä polkupyörätarvikkeet ja varaosat.
Aiheesta muualla
Cycleurope
Carl Jaenisch
thumb|150 px|Carl Jaenisch Carl (Karl) Ferdinand von Jaenisch (11. huhtikuuta 1813 Viipuri – 7. maaliskuuta 1872 Pietari) oli suomalais-venäläinen shakkiteoreetikko ja shakinpelaaja.
Jaenisch opiskeli Moskovassa ja Pietarissa. Vuonna 1837 julkaistiin hänen ensimmäinen shakkitutkielmansa, Découvertes sur le Cavalier aux échecs. Vuonna 1840 hän erosi Venäjän armeijasta, jossa oli ollut majurina, omistautuakseen kokonaan shakille. Hän keskittyi kehittämään teoreettisia avausperiaatteita ja julkaisi vuosina 1842 (1. osa) ja 1843 (2. osa) kirjan Analyse Nouvelle des Ouvertures du Jeu des Échec. Kirja muodostui klassikoksi. Sen ja Bilguerin Handbuchin julkaisusta katsotaan alkaneen nykyaikaisen avausteorian kehitys.
Jaenisch analysoi ja kehitti muun muassa venäläisen pelin Aleksandr Petrovin kanssa ja Jaenischin gambiitin espanjalaiseen peliin. Jaenisch julkaisi avausteoreettisia tutkimuksiaan eri maiden shakkilehdissä läpi elämänsä.
Guy Laliberté
thumb|Guy Laliberté $25,000 [[World Poker Tour No Limit Hold'em Championship -turnauksessa vuonna 2007.]]
Guy Laliberté, OC, CQ (s. 2. syyskuuta 1959 Québec, Kanada) on kanadanranskalainen yrittäjä, hyväntekijä, miljardööri, avaruusturisti ja Cirque du Soleil -sirkuksen perustaja ja entinen toimitusjohtaja ja pääomistaja. Vuonna 2015 Cirque du Soleil myytiin yhdysvaltalaiselle pääomasijoitusyhtiö TPG Capitalille ja kiinalaiselle Fosun International -yhtiölle 1,5 miljardilla dollarilla, jonka jälkeen Lalibertélle jäi vähemmistöosuus Cirque du Soleil'sta. Laliberté aloitti sirkusuransa harmonikansoittajana, puujaloilla kävelijänä ja tulennielejänä; Lalibertén luoma sirkus on synteesi maailman eri sirkustyyleistä. Laliberté voitti Ernst & Youngin vuoden 2007 maailman parhaan kasvuyrittäjän Entrepreneur of the Year -palkinnon.
Laliberté lähti Kansainväliselle avaruusasemalle avaruuslennolle osallistujana lennolla Sojuz TMA-16 30. syyskuuta 2009. Lalibertén tavoite oli olla ensimmäinen klovni avaruudessa. Kaksitoistapäiväisestä matkasta avaruusasemalle Laliberté maksoi yli 20 miljoonaa euroa. Hän palasi Maahan 11. lokakuuta 2009 lennolla Sojuz TMA-14. Laliberté käytti punaista klovnin tekonenää laukaisualustalle lähtiessään ja myös laskeutuessaan takaisin Maahan. Hän vietti avaruudessa 10 päivää, 21 tuntia ja 17 minuuttia. Avaruusasemalla ollessaan Laliberté viihdytti muita avaruuslentäjiä sirkustempuillaan.
Laliberté on maailman 261. rikkain mies. Hän on tunnettu myös pokerinpelaajana ja One Drop -säätiön keulakuvana.
Guy Lalibertéllä on brasilialaisen Rizia Moreiran kanssa kolme lasta ja Claudia Barillan kanssa kaksi lasta. Hän seurusteli myös Naomi Campbellin kanssa.
Aivojen välittäjäaine
Keskushermoston eli aivojen ja selkäytimen tärkeimpiä neurotransmittereita ovat aminohapot. Noin 80–90 prosentissa keskushermoston synapseista välittäjäaineena toimii aminohappo, 5–10 prosentissa amiini ja 1–2 prosentissa peptidi.